CELEX: 62016TN0750
Language: da
Date: 2016-10-28 00:00:00
Title: Sag T-750/16: Sag anlagt den 28. oktober 2016 — FV mod Rådet

9.1.2017   
            
            
               DA
            
            
               Den Europæiske Unions Tidende
            
            
               C 6/42
            
         Sag anlagt den 28. oktober 2016 — FV mod Rådet
   (Sag T-750/16)
   (2017/C 006/52)
   Processprog: fransk
   
      Parter
   
   
      Sagsøger: FV (Rhode St Genèse, Belgien) (ved advokaterne L. Levi og A. Tymen)
   
      Sagsøgt: Rådet for Den Europæiske Union
   
      Sagsøgerens påstande
   
   Sagsøgeren har nedlagt følgende påstande:
   
               —
            
            
               Søgsmålet antages til realitetsbehandling og sagsøgeren gives medhold.
            
         Følgelig:
   
               —
            
            
               annulleres afgørelsen af 8. december 2015, truffet på grundlag af artikel 42 i tjenestemandsvedtægten.
            
         
               —
            
            
               om fornødent annulleres afgørelsen af 19. juli 2016 om afslag på sagsøgerens klage af 8. marts 2016.
            
         
               —
            
            
               tilpligtes sagsøgte at betale et beløb, som foreløbigt er opgjort til 151 101 EUR, i erstatning for det af sagsøgeren lidte økonomiske tab.
            
         
               —
            
            
               tilpligtes sagsøgte at betale et beløb, som foreløbigt og efter ret og billighed er opgjort til 70 000 EUR, i erstatning for det af sagsøgeren lidte ikke-økonomiske tab.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1.
            
            
               Første anbringende vedrører en ulovlighedsindsigelse mod artikel 42c i vedtægten for tjenestemænd i Den Europæiske Union, tilsidesættelse af artikel 20 og 21 i Den Europæiske Unions charter om grundlæggende rettigheder, tilsidesættelse af Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv (EFT 2000, L 303, s. 16) samt tilsidesættelse af vedtægtens artikel 1d.
            
         
               2.
            
            
               Andet anbringende vedrører tilsidesættelse af vedtægtens artikel 42c, tilsidesættelse af personalemeddelelse nr. 71/15 om oplysninger vedrørende iværksættelse af vedtægtens artikel 42c, samt åbenbare faktiske og retlige unøjagtigheder og ulovligheder i den begrundelse, som førte til sagsøgerens tvungne orlov.
            
         
               3.
            
            
               Tredje anbringende vedrører tilsidesættelse af retten til at blive hørt og tilsidesættelse af retten til forsvar.
            
         
               4.
            
            
               Fjerde anbringende vedrører tilsidesættelse af omsorgspligten.
            
         
               5.
            
            
               Femte anbringende vedrører magtfordrejning.